
Europa-Parlamentet,
–	der henviser til Kommissionens forslag til Europa-Parlamentet og Rådet (COM(2021)0664),
–	der henviser til artikel 294, stk. 2, og artikel 114 i traktaten om Den Europæiske Unions funktionsmåde, på grundlag af hvilke Kommissionen har forelagt forslaget for Parlamentet (C9‑0397/2021),
–	der henviser til artikel 294, stk. 3, i traktaten om Den Europæiske Unions funktionsmåde,
–	der henviser til udtalelse af 24. marts 2022 fra Den Europæiske Centralbank[footnoteRef:1], [1:  	EUT C 233 af 16.6.2022, s. 14.] 

–	der henviser til udtalelse af 23. marts 2022 fra Det Europæiske Økonomiske og Sociale Udvalg[footnoteRef:2], [2:  	EUT C 290 af 29.7.2022, s. 40.] 

–	der henviser til, at det kompetente udvalg har godkendt den foreløbige aftale i henhold til forretningsordenens artikel 74, stk. 4, og at Rådets repræsentant ved skrivelse af 6. december 2023 forpligtede sig til at godkende Europa-Parlamentets holdning, jf. artikel 294, stk. 4, i traktaten om Den Europæiske Unions funktionsmåde, 
–	der henviser til forretningsordenens artikel 59,
–	der henviser til betænkning fra Økonomi- og Valutaudvalget (A9-0030/2023),
1.	vedtager nedenstående holdning ved førstebehandling;
2.	noterer sig Kommissionens erklæring, der er vedføjet som bilag til denne beslutning, og som vil blive offentliggjort i C-udgaven af Den Europæiske Unions Tidende;
3.	anmoder om fornyet forelæggelse, hvis Kommissionen erstatter, i væsentlig grad ændrer eller agter i væsentlig grad at ændre sit forslag;
4.	pålægger sin formand at sende Parlamentets holdning til Rådet og Kommissionen samt til de nationale parlamenter.







P9_TC1-COD(2021)0342
Europa-Parlamentets holdning fastlagt ved førstebehandlingen den 24. april 2024 med henblik på vedtagelse af Europa-Parlamentets og Rådets forordning (EU) 2024/... om ændring af forordning (EU) nr. 575/2013 for så vidt angår krav vedrørende kreditrisiko, kreditværdijusteringsrisiko, operationel risiko, markedsrisiko og outputgulvet

(Eftersom der var indgået en aftale mellem Parlamentet og Rådet, svarer Parlamentets holdning til den endelige retsakt, forordning (EU) 2024/1623.)

BILAG TIL DEN LOVGIVNINGSMÆSSIGE BESLUTNING
[bookmark: _GoBack]Erklæring fra Kommissionen for så vidt angår artikel 1, nr. 253), i Europa-Parlamentets og Rådets forordning (EU) 2024/1623 vedrørende artikel 518c i forordning (EU) nr. 575/2013
Kommissionen forpligter sig til at foretage en retfærdig og afbalanceret vurdering af situationen på det indre marked for bankvirksomhed under hensyntagen til navnlig tilsynskravene, herunder omfanget af anvendelsen af den nedre grænse for output og bestemmelserne om fritagelse for kapital- og likviditetskrav. Den vil udføre dette mandat på grundlag af input fra Den Europæiske Banktilsynsmyndighed og fra Den Europæiske Centralbank/den fælles tilsynsmekanisme og vil høre interesserede parter for at sikre, at der tages behørigt hensyn til de forskellige perspektiver. Kommissionen vil, hvis det er relevant, fremsætte et lovgivningsforslag på grundlag af denne rapport.

